[{"text_idx": "#000000", "text": "Goaz Antzerki Taldearen gutuna: \u201cSalbe, publikoa\u201d"}, {"text_idx": "#000002", "text": "\u201cSalbe, publikoa!\u201d. Agirre jauregian hori esanez eman genion hasiera hogeita hamaseigarrena izango zen Antzerki Asteari. Berriro ere gure ikastaro amaierako pieza osatu eta eskaintzera iritsi baikinen. Salbe, desagertzear dagoen publikoa salbatu nahian."}, {"text_idx": "#000004", "text": "Baina zer da hori? Zer da etengabe entzuten den soinu hori? Zer da antzerki obrari gailentzen zaion hots hori?"}, {"text_idx": "#000005", "text": "Ur-hotsa da! Frontoiaren atzeko hormari zerion uraren soinua da! Eta publikoa, halabeharrez, hots horrekin urduri."}, {"text_idx": "#000006", "text": "Baina zer da pilotalekuaren atzealdean entzuten den soinu hori?"}, {"text_idx": "#000007", "text": "Jendea kanpoan barrezka ari da, ozen. Eta publikoa gogaitua."}, {"text_idx": "#000008", "text": "Eta, bat-batean, auzokoek euren etxeetara igotzeko igogailua hartu dute. Zarata. Eguzki izpiak, agertokiaren argiztapena oztopatuz. Publikoa atsekabetuta. Hori gutxi ez, eta pilotalekuko harrizko eserlekuek publikoaren ipurmasailak egurtzen dituzte. Publikoa deseroso."}, {"text_idx": "#000012", "text": "Ate irekien jardunaldia egingo dute erraldoiek eta buruhandiek uztailaren 12an"}]